Stilnamn

Stilnamn eller tiltalenamn (kinesisk skrift 字, pinyin zì) er eit namn ein får som vaksen i tillegg til namnet ein har brukt gjennom oppveksten. Denne typen namn har vore vanleg i sinosfæren, det vil seia Kina, Japan, Korea og Vietnam.Names of Persons and Titles of Rulers Det blei nytta som tiltalenamn mellom jamnaldrande eller av yngre til eldre. 

I Kina fram til tidleg på 1900-talet fekk kinesiske menn av ein viss sosial status eit slikt stilnamn når dei blei rekna som vaksne, typisk ved fylte 20 etter kinesisk aldersrekning. Også kvinner av høgare sosial status kunne ha stilnamn, som dei  ofte fekk i samband med giftarmål. Bruken av stilnamn blei omtalt anerkjennande i ein passasje i det kinesiske klassiske verket Liji, som skildrar sosiale rituale frå Zhou-dynastiet. Der blir det sagt at det var uhøfleg å tiltala kvarandre med personnamn («fornamn») blant vaksne menn, for dette var namn som berre eldre menneske kunne nytta om yngre.

Stilnamn blei også nytta i Vietnam (tự) og Korea. Skikken med stilnamn forsvann i samband med den kinesiske nye kulturelle rørsla som særleg rundt år 1919/1920 gjorde opprør mot mange gamle, framfor alt konfutsianske, tradisjonar. 

Mange personar frå kinesisk historie er kjende under fleire namn. Dette kjem dels av bruken av slike stilnamn (zi), dels bruken av ein annan type pseudonym kalla kunstnarnamn (kinesisk hao, koreansk ko.

Døme
 Kinesisk  Slektsnamn  Personnamn  Stilnamn  Laozi   Li   Er   Boyang  Kongzi (Konfutse)   Kong   Qiu   Zhongni  Sunzi (Sun Tzu)   Sun   Wu   Changqing  Cao Cao   Cao   Cao   Mengde  Guan Yu   Guan   Yu   Yunchang  Liu Bei   Liu   Bei   Xuande  Zhuge Liang   Zhuge   Liang   Kongming  Zhao Yun   Zhao   Yun   Zilong  Li Bai   Li   Bai   Taibai  Su Dongpo   Su   Shi   Zizhan  Yue Fei   Yue   Fei   Pengju  Yuan Chonghuan   Yuan   Chonghuan   Yuansu  Liu Ji   Liu   Ji   Bowen  Tang Yin   Tang   Yin   Bohu  Mao Zedong  Mao   Zedong   Runzhi  Chiang Kai-shek   Jiang  Zhongzheng   Jieshi 

Kjelder

Denne artikkelen bygger på «Stilnavn» frå  og «Courtesy name» frå , den 10. mai 2020.  


Kategori:Kinesiske namnetypar
Kategori:Vietnamesisk kultur
Kategori:Koreansk kultur